**CATEDRA DE PROPEDEUTICĂ STOMATOLOGICĂ**

**“PAVEL GODOROJA”**

**FACULTATE DE STOMATOLOGIE**

**PROGRAMUL DE STUDII: 0911.1 STOMATOLOGIE**

|  |  |
| --- | --- |
| Denumirea disciplinei | Instrumente endodontice moderne manuale și rotative |
| Tipul  | Opțional |
| Anul de studii | III |
| Componenta | De specialitate |
| Titularul de curs | Uncuța Diana,dr. hab.,șt.med.,conf.univ |
| Locația  | Catedra de propedeutică stomatologică “Pavel Godoroja”, USMF “Nicolae Testemițanu”, Clinica stomatologică universitară nr.2, str. Mihai Viteazu 1 |
| Condiționări și exigențe prealabile de: | Program: pentru însușirea bună a disciplinei studentul anului II are nevoie de următoarele abilități: competențe acumulate la anul I(Materiale dentare, Odontoterapie preclinică conservativă și restaurătoare, Endodonție preclinică,Morfologia funcțională a sistemului stomatognat, Anatomia) |
| Competențe: utilizarea internetului, Windows, Word, Excel, Power Point (procesarea documentelor, tabelelor electronice și prezentărilor, utilizarea programelor de grafică); abilitatea de comunicare și lucru în echipă; calități – toleranță, compasiune, creativitate, inițiativă, autonomie. |
| Misiunea disciplinei |  Endodonția preclinică are drept scop integrarea cunoștințelor acumulate de viitorii medici stomatologi la disciplina de profil de endodonție în vederea asigurării unei asistențe stomatologice eficiente, inofensive în tratamentul complicațiilor cariei dentare conform criteriilor de calitate alte tratamentului endodontic de către Societatea Europeană de Endodonție, 2006.Totodată, metodele de examen clinic și paraclinic descrise în cadrul disciplinei de endodonție preclinică țin să dezvolte abilitățile și gândirea clinică a studenților orientate spre acumularea competențelor și abilităților endodontice în determinarea metodelor optime de profilaxie, diagnostic și tratament ale inflamațiilor pulpare și ale țesuturilor periapicale și îmbunătățirea calității vieții pacienților |
| Tematica prezentată | Endodonția preclinică este un compartiment indispensabil atât pentru propedeutica stomatologică, cât și pentru celelalte ramuri ale stomatologiei moderne. Trecerea instruirii studenților de la etapa preclinică către etapa clinică a stomatologiei este efectuată prin familiarizarea acestora cu specificul endodonției preclinice în sala de simulatoare, cabinetul de stomatologie, organizarea asistenței stomatologice de ambulator. Etapele de bază în examinarea preclinică și clinică a pacienților și opțiunile de examinare clinică și paraclinică descrise în acest compartiment sunt orientate spre dezvoltarea gândirii clinice a studenților în vederea stabilirii unui plan de diagnostic și tratament al afecțiunilor pulpare și ale periodonțiului apical. Totodată, o atenție deosebită este acordată instrumentarului endodontic manual și instrumentarului endodontic rotativ, precum și utilizarea instrumentelor endodontice manuale și rotative în tratamentul endodontic, determinarea lungimii de lucru în canalele radiculare. Instrumentarul endodontic manual și-a păstrat utilitatea de-a lungul timpului, în ciuda apariției sistemelor rotative. Numărul instrumentelor manuale este în continuă creștere, fiecare producător încercând să scoată pe piață variante mai eficiente, mai flexibile și mai ergonomice. Majoritatea instrumentelor urmează regulile Organizației Internaționale pentru Standardizare (ISO) care, împreună cu Federația Dentară Internațională (FDI), a stabilit standardele după care se clasifică instrumentarul endodontic.Conduita medicului în cadrul cabinetului de stomatologie reprezintă o etapă importantă în dezvoltarea viitorilor specialiști, deoarece tratamentul endodontic reprezintă un compartiment indispensabil a stomatologiei moderne. |
| Finalități de studiu | * să cunoască instrumentele endodontice manuale și rotative utilizate în tratamentul endodontice;
* să cunoască tehnicile de utilizare ale instrumentelor endodontice manuale și rotative;
* să cunoască metodele de utilizare a sunetului și ultrasunetului în endodonție;
 |
| Manopere practice achiziționate | * distingerea instrumentarului manual și dispozitivele necesare în endodonție;
* distingerea instrumentarului rotativ și dispozitivele necesare în endodonție;
* efectuarea metodelor de permeabilizare și prelucrare chemomecanică a canalelor radiculare;
* utilizarea diferitor modalități de manevrare a instrumentelor de canal;
* efectuarea tehnicilor de lărgire manuală;
* efectuarea prepararii ultrasonice a canalului radicular;
* efectuarea prepararii vibratorie a canalului radicular;
* distingerea tipurilor de piese endodontice cu acţiune vibratorie;
* distingerea instrumentarului rotativ din oțel;
* distingerea instrumentarului rotativ din Ni-Ti;
* utilizarea pieselor endodontice: X-Smart;
* efectuarea modalitatii de manevrare a instrumentelor în canal;
* efectuarea tehnicilor de lărgire manuală;
* efectuarea tehnicilor standardizate de lărgire radiculară;
* efectuarea a tehnicii step-back de lărgire radiculară;
* efectuarea tehnicii step-back modificată de lărgire radiculară;
* efectuarea tehnicii step-back pasivă de lărgire radiculară;
* să cunoască tehnica balanced force de lărgire radiculară;
* efectuarea tehnicii step-down/crown-down (telescopării progresive) de lărgire radiculară;
* efectuarea tehnicii dublei telescopări (duble flare) de lărgire radiculară
* efectuarea tehnicii cilindrului apical (apical box) de lărgire radiculară;
* distingerea sistemelor de freze rotative Ni-Ti;
* utilizarea diferitor tipurilor de mișcări de lărgire rotativă;
* efectuarea mișcarilor de rotație continuă;
* efectuarea tehnicii hibride de lărgire rotativă a canalelor radiculare;
* efectuarea mișcarii reciproce;
* distingerea managementului canalelor curbe, canalelor calcificate, canalelor în formă de C, S;
 |
| Forma de evaluare | Examen |